《咏史 邵平》
宋代·方一夔

故侯学种瓜，衰荣互相代。随时改门户，不改独心在。

中原方起事，未有山西对。不藉芒砀云，远激浙江汇。

非关拣点人，自为非主吠。蹉跎志不就，去住无留碍。

晚入丞相閤，不堕笼络内。片言中臣主，颠倒穷百态。

除却下邳侯，汉庭无此辈。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。